
1. TEHNIČKI OPIS
1. Općenito
Predmet ovog izvedbenog projekta je sanacija internog sustava odvodnje Centra za održavanje i kontrolu prometa Vrgorac.
Centar za održavanje i kontrolu prometa Vrgorac.nalazi se na autocesti A1 u neposrednoj blizini čvorišta Vrgorac, sjeverno od autoceste, zapadno od cestarinskog prolaza Vrgorac i južno od preložene županijske ceste 6028. U vlasništvu je Hrvatskih autocesta d.o.o., Zagreb, Širolina 4. 

COKP Vrgorac  je smješten na k.č.1860/16 k.o. Vrgorac, unutar ograde. Na lokaciji COKP Vrgorac nalaze se slijedeće građevine: upravna zgrada i radionica, garaža teretnih vozila, garaža osobnih vozila i skladište, praonica vozila, spremište soli i interna benzinska postaja, natkriveno parkiralište i parkiralište izvan ograde.
U sklopu benzinske postaje su podzemni spremnici goriva. 
2. Postojeće stanje odvodnje

Interni sustav odvodnje Centra za održavanje i kontrolu prometa Vrgorac je djelomično izgrađen kao razdjelni sustav odvodnje, tj. dio oborinskih voda s krovova se odvodi odvojeno od sanitarnih otpadnih voda i potencijalno zauljenih voda. Dio oborinskih voda s krovova se zajedno s potencijalno zauljenim vodama odvodi do separatora mineralnih ulja.
Sanitarne otpadne vode iz sanitarnih čvorova upravne zgrade se preko revizijskih okna odvode do uređaja za biološko pročišćavanje (biojame) sanitarnih otpadnih voda. Nakon obrade na uređaju za biološko pročišćavanje pročišćene sanitarne otpadne vode se ispuštaju u teren upojnim bunarom / u otvoreni kanal u podnožju nasipa COKP Vrgorac. 
Potencijalno zauljene oborinske vode s manipulativnih i parkirališnih površina COKP Vrgorac se prikupljaju se tipskim linijskim PE- PP kanalicama s upojnim prorezom (LK 1, 2 , 3, 4, 5, 6, 7 i 8) te se preko revizijskih okana odvode na AB separator mineralnih ulja. Potencijalno zauljene vode se iz AB separatora mineralnih ulja proćišćene odvode preko revizijskih okana do ab taložnice i ispušaju u otvoreni kanal, te se njime dalje disponiraju u teren.

Interni sustav odvodnje COKP Vrgorac izveden je od PVC i PP cijevi kružnog profila promjera od DN 100 do DN 600 m.

Revizijska okna cjevovoda služe za inspekciju i održavanje sustava. Na razmatranom internom sustavu odvodnje COKP Vrgorac nalaze se dva tipa okana, odnosno armirano betonska i plastična. Armirano betonska revizijska okna su kvadratnog poprečnog presjeka svjetlih unutarnjih dimenzija 80 cm x 80 cm, a plastična okna kružnog presjeka promjera 100 cm. Na AB revizijska okna i plastična okna ugrađeni su lijevano željezni poklopci.
3. Ulazne i pripremne radnje 
3.1. Pripremne radnje za terenski pregled

Dana 13.siječnja 2021. godine provedena su ispitivanja vodonepropusnosti građevina vodozaštite na građevini COKP Vrgorac i to  tankvana  Tehnix 1600,  separator masti Tehnix 1200, separator ulja Tehnix 2500, biojama BJT-30 Tehnix, sabirno okno zauljene odvodnje na benzinskoj postaji,  te AB separator mineralnih ulja.  
Dana 13. - 18. siječnja 2021. godine izvršena je video (CCTV) inspekcija stanja interne odvodnje Centra za održavanje i kontrolu prometa Vrgorac koju je provela pravna osoba Anafora d.o.o. iz Splita, te je 11. i 12. siječnja 2021. godine izvršeno ispitivanje vodonepropusnosti cjevovoda internog sustava odvodnje koje je provela također pravna osoba Anafora d.o.o. iz Splita. 
Pregledom izvještaja o ispitivanju vodonepropusnosti sustava odvodnje definirana je više ispitnih elemenata (građevine vodozaštite, revizijsko okno, slivnik, slivnička veza i cjevovod) te je njihov ispitni rezultat definiran ocjenom dali ispitivani objekt zadovoljava ili ne zadovoljava uvjet vodonepropusnosti. Dobiveni rezultati mogu se svesti na slijedeće opcije:

Građevine vodozaštite 
(tankvana, separator masti, separatori mineralnih ulja, biojama)
Građevina vodozaštite zadovoljava

Građevina vodozaštite ne zadovoljava

Revizijska okna i slivnici

Revizijsko okno zadovoljava

Revizijsko okno ne zadovoljava
Slivnik zadovoljava

Slivnik ne zadovoljava

Revizijska okna i slivnik ispitani na vodonepropusnost: 

	RED.

BR.
	OKNO/SLIVNIK
	VODONEPROPUSNO
	VODOPROPUSNO

	1.
	KO4
	DA
	-

	2.
	KO8
	DA
	-

	3.
	KOO6
	DA

označeno samo na grafičkom prilogu
	-

	4.
	KO5
	DA

označeno samo na grafičkom prilogu
	-

	5.
	KOZ3
	DA

označeno samo na grafičkom prilogu
	-

	6.
	KOZ2
	DA

označeno samo na grafičkom prilogu
	-

	7.
	KOZ1
	DA

označeno samo na grafičkom prilogu
	-

	8.
	KOZ7.6
	DA

označeno samo na grafičkom prilogu
	-

	9.
	KOZ7.7
	DA

označeno samo na grafičkom prilogu
	-

	10.
	SL1
	DA

označen samo na grafičkom prilogu
	-


Cjevovodi internog sustava odvodnje 
(dionice između revizijskih okana, dionice između revizijskih okana i građevina vodozaštite, slivničke veze, dionice spoja krovnih vertikala na revizijsko okno ili direktni priključak krovnih vertikala na cjevovod)
Prema Izvještaju o ispitivanju vodonepropusnosti cjevovoda internog sustava odvodnje, koje je izvršeno prema zahtjevima norme HRN EN 1610:2015, utvrđeno je da je provedeno ispitivanje manjeg broja dionica postojećeg sustava odvodnje, te da su iste zadovoljile uvjet vodonepropusnosti. Za iste dionice je provedena i CCTV inspekcija-
Dionice ispitane na vodonepropusnost:

	RED.

BR.
	DIONICA
	

	
	
	VODONEPROPUSNA

	1.
	KOZ6-KV9
	DA

	2.
	KOZ5-KOZ6
	DA

	3.
	KOZ6-KOZ7
	DA

	4.
	KOZ4-KV16
	DA

	5.
	KOZ4-KOZ5
	DA

	6.
	KOZ9-KV5
	DA

	7.
	KOZ9-KOZ10
	DA

	8.
	KOZ11-KV1
	DA

	9.
	KOZ3-KOZ1
	DA

	10.
	SL1-AB SABIRNO OKNO
	DA

	11.
	KOZ7.6-KOZ7.7
	DA

	12.
	KOO1-KOO2
	DA

	13.
	KOO2-KOO3
	DA

	14.
	KOO3-KOO6
	DA

	15.
	KO3-KO2
	DA

	16.
	KOO5-KV13
	DA

	17.
	KO7-KO6
	DA

	18.
	KO6-KO5
	DA

	19.
	KO5-KO2
	DA

	20.
	KO2-KO1
	DA


Za preostale dionice cjevovoda internog sustava odvodnje nije provedeno ispitivanje vodnepropusnosti, ali je na njima izvršen vizualni pregled specijaliziranom kamerom (CCTV inspekcija), koji će u tom smislu poslužiti u svrhu definiranja načina sanacije predmetnih dionica, a sukladno dobivenim rezultatima CCTV inspekcije.
Pregledom izvještaja vizualnog snimanja sustava unutarnje odvodnje (CCTV kamera) izdvojeni su slijedeći tipovi fizičkih oštećenja cjevovoda, slivnika i revizijskih okana:

· Deformacija cijevi - manja, promjena geometrijskog oblika bez utjecaja na protočnost, bez potrebe zamjene cijevi

· Otkloni na spojevima - najčešće u uzdužnom smjeru
· Stršeće brtve u profil cijevi
· Manja oštećenja, kvrge na oblozi cijevi i pukotine cjevovoda - pretežno nastali prilikom izgradnje
· Loše izvedeni direktni lateralni priključci na glavni cjevovod
· Oštećenje revizijskog okna

Nakon pregleda cjelokupne dokumentacije definirana su specifična okna i slivnici pomoću rezultata ispitivanja vodonepropusnosti i rezultata CCTV ispitivanja za detaljan pregled na terenu.

Prilikom pregledavanja dokumentacije i CCTV zapisa utvrđeno je kako je interni sustav odvodnje COKP Vrgorac izveden od više vrsta cijevnih materijala s osnovnom razlikom boje unutrašnje stjenke cijevi (PVC i  PP cijevi)
Projektnim zadatkom definirana je obveza vizualnog pregleda lokacije prilikom kojeg je potrebno, osim sustava odvodnje koji je bio predmet ispitivanja, izvršiti detaljan pregled linijskih kanala, te utvrđivanje potrebe za sanacijom istih. Navedeni kanali nisu bili predmet ispitivanja vodonepropusnosti ni CCTV inspekcije. Na priloženim situacijama u izvještaju o provedenom ispitivanju vodonepropusnosti internog sustava odvodnje te u izvještajima o provedenoj CCTV inspekciji, kao i na geodetskoj podlozi, uočeno je da se na lokaciji COKP Vrgorac na manipulativnim i parkirališnim površinama tipski linijski kanali. 
Nakon pregleda cjelokupne dokumentacije definirana su revizijska okna i slivnici pomoću rezultata ispitivanja vodonepropusnosti i rezultata CCTV ispitivanja za detaljan pregled na terenu.

Prilikom pregledavanja dokumentacije i CCTV zapisa utvrđeno je kako je interni sustav odvodnje COKP Vrgorac izveden od više vrsta cijevnih materijala s osnovnom razlikom boje unutrašnje stjenke cijevi (PVC i  PP cijevi)
3.2. Rezultati terenskog pregleda

Terenskim obilaskom pregledom pregledana su predmetna revizijska okna i slivnici na lokaciji. Sva predmetna revizijska okna su armirano betonska, osim 4 plastična revizijska okna glavnog cjevovoda potencijalno zauljene odvodnje.
Armirano betonska revizijska okna su kvadratnog poprečnog presjeka svijetlih unutarnjih dimenzija 80 cm x 80 cm, a plastična okna kružnog presjeka promjera 100 cm. Na AB revizijska okna i plastična okna ugrađeni su kvadratni (60cm x 60cm) i okrugli (promjer 60cm) lijevano željezni poklopci.
Armirano betonska revizijska okna

Pregledana AB okna su vizualno u dobrome stanju, te nisu uočena veća oštećenja. Na zidovima AB okana uočena su površinska oštećenja betona, eventualno ljuštenje ili nepostojanje premaza za ostvarivanje vodonepropusnosti, manja površinske pukotine na betonu kinete, ponegdje loše izvedeni priključak cijevi na stijenku AB okna, te nedostatak zaštitnog sloja betona s vidljivom armaturom (1 okno), te ponegdje korodirane penjalice. Poklopci na svim oknima su ispravni i funkcionalni. Na dijelu AB okana sustava sanitarne odvodnje u kinetama uočen je određeni talog od zadržavanja fekalija. 
Plastična revizijska okna

Plastična tipska revizijska okna strukturirane su kinete i segmentnog tijela. Na plastičnim oknima vizualnim pregledom uočeni su loše izvedeni spojevi priključnih cijevi na stijenke okna. Na kineti plastičnog okna KOZ7.4 uočeno je nekoliko oštećenja u obliku kružnih perforacija - rupica. Na plastičnim oknima KOZ7.1 i KOZ7.3 uočena je pukotina visoko na vrhu stijenke okna u blizini otvora, a na oknu KOZ7.2 loše izveden spoj segmenata okna.   

Slivnici

Paralelno s pregledom okana vršio se i pregled postojećih slivnika. Ukupno se na predmetnoj lokaciji nalaze 2 cestovna slivnika. Slivnik SL1 na prostoru nadstrešnice benzinske postaje (Punionice goriva) označen je kao vodonepropusan na situaciji u Izvještaju o izvršenom ispitivanju vodonepropusnosti. Radi se o cestovnom slivniku izvedenom iz  betonske cijevi promjera 50 cm, s taložnicom, ukupne dubine slivnika 2,10 m. Slivnička rešetka je u dobrom stanju i funkcionalna. Slivnik je povezan na AB sabirno okno koje je također vodonepropusno. Navedena dionica cjevovoda je također vodonepropusna.

Slivnik SL2 izveden je u rigolu uz rub prilazne ceste do COKP Vrgorac. Na slivnik SL2 spojena je tipska linijska kanalica s upojnim prorezom LK 8. U rigolu je izvedena slivnička rešetka SL2, te je u betonskoj ploči rigola vertikalno ubetonirana  cijev PVC DN 160 kojom se prikupljena potencijalno zauljena oborinska voda ulijeva u sam slivnik. Iz slivnika SL2 se potencijalno zauljene oborinske vode odvode u plastično revizijsko okno KOZ7.4.  
Vidljivi dio slivnika tj. betonski  rigol i slivnička rešetka nemaju vidljivih oštećenja. Slivnik SL2 nije ispitan na vodonepropusnost, te nije provedeno CCTV snimanje dionice odvodnje od linijske kanalice LK8 do slivnika SL2, stoga nije moguće utvrditi iz kojeg materijala je izveden slivnik SL2, te stanje unutrašnjosti slivnika ispod betonske ploče rigola.

4. Prijedlozi sanacije
Kako je već uvodno spomenuto kroz CCTV inspekciju utvrđeni su slijedeći nedostaci sustava odvodnje:

· Deformacija cijevi - manja, promjena geometrijskog oblika bez utjecaja na protočnost, bez potrebe zamjene cijevi

· Otkloni na spojevima - najčešće u uzdužnom smjeru

· Stršeće brtve u profil cijevi
· Manja oštećenja, kvrge na oblozi cijevi i pukotine cjevovoda - pretežno nastali prilikom izgradnje

· Loše izvedeni direktni lateralni priključci na glavni cjevovod
· Oštećenje revizijskog okna 
1. Deformacija cijevi - manja (promjena geometrijskog oblika bez utjecaja na protočnost)
[image: image1.emf]
2. Otkloni na spojevima - najčešće u uzdužnom smjeru
[image: image2.emf]
3. Stršeće brtve u cjevovodu
[image: image3.emf]
4. Manja ulegnuća u cjevovodu
[image: image4.emf]
5. Manja oštećenja, kvrge na oblozi cijevi i pukotine cjevovoda - pretežno nastali prilikom izgradnje

6. Loše izvedeni direktni lateralni priključci na glavni cjevovod
[image: image8.emf]

6. Oštećenje revizijskog okna
Armirano betonska revizijska okna

Armirano betonska okna će se sanirati na način da je potrebno čitavo okno očistiti te veća oštećenja pokrpati reparaturnim mortom. Na kraju slijedi premazivanje okna vodonepropusnim premazima kako bi se postigla potrebna vodonepropusnost okna. Također, prije provedbe sanacije na dijelu okana i cjevovoda potrebno je ukloniti talog koji je se nakupio. Sanacija okna u punoj visini okna uključivo i kinetu. 
Plastična revizijska okna

Plastična tipska revizijska okna za koje je utvrđena potreba sanacije strukturirane su kinete i segmentnog tijela. Takve karakteristike okna nalažu kako je praktički nemoguće bez iznimno invazivnih metoda (otkapanje okna u čitavom obodu) utvrditi mjesto vodopropusnosti sa ili bez vidljivih oštećenja tijela i spojeva okna. Uvažavajući navedeno i činjenicu kako se u sklopu COKP Vrgorac 3 plastična okna sa potrebom sanacije nalaze u asfaltiranoj prometnoj površini. Kako se radi o malom broju revizijskih okana, predlaže se sanacija ponovnim varenjem svih spojeva okno-cijev sa brtvenim materijalom. 
U nastavku slijedi prikaz zahvata sa definicijom količina potrebnih radova na sanaciji sustava dionica cjevovoda internog sustava odvodnje:

Dionice sanitarne odvodnje (sanacija metodom linera): 

	DIONICA
	DULJINA DIONICE CJEVOVODA [m']
	LINER [m']

	SKO3-KO4
	26,24
	26,24

	SKO1-BIOJAMA
	1,34
	1,34

	BIOJAMA-KO8
	1,67
	1,67

	KO8-ISPUST
	1,67
	1,67

	SEPARATOR MASTI-SKO2
	2,28
	2,28

	UKUPNO
	31,53
	31,53


Dionice potencijalno zauljene odvodnje (sanacija metodom packera): 

	DIONICA
	DULJINA DIONICE CJEVOVODA DN [m']
	PACKER [kom]

	
	DN 500
	DN 250
	

	SKOZ7.1-SKOZ7.2
	38,97
	
	9

	SKOZ7.2-SKOZ75
	47,48
	
	10

	SKOZ7.2-SKOZ7.3
	26,65
	
	7

	SKOZ7.3-SKOZ7.4
	40,88
	
	9

	KO06-KO06.1
	
	12,45
	5

	UKUPNO
	153,98
	12,45
	40


5. Definicija utvrđivanja opcije sanacije packer ili liner metode

Ispitivanje vodonepropunosti svih predmetnih dionica internog sustava odvodnje COKP Vrgorac nije provedeno. Stoga su sve predmetne dionice smatrane vodopropusnim i s potrebom za mjerama provedbe sanacije. Kao kriterij potencijalnih kritičnih točaka razmatrani su svi elementi koji bi mogli  upućivati na vodopropusnost. To podrazumijeva svaki spoj između dvije cijevi i sve deformacije (oštećenja) utvrđene i definirane kao takve CCTV inspekcijom. Time je definiran ukupan zbroj potencijalnih mjesta koja su uzrok vodopropusnosti određene dionice.
Kako je u značajnom dijelu kanala provedena isključivo CCTV inspekcija sa detekcijom vidljivih oštećenja i/ili nedostataka ugrađenih cijevi nastavno će se razmotriti  sanacija predmetnog sustava dionica sanitarne odvodnje liner metodom, a dionice potencijalno zauljene odvodnje packer metodom. Razlog kakvom odabiru definiran je brojem uočenih oštećenja, profila cijevi i karakteristike vode koja se transportira predmetnim sustavom. 
6. Opis tehnologije sanacije bez iskopa

Na temelju pregleda video (CCTV) inspekcije stanja sustava interne odvodnje COKP Vrgorac, pregleda izvještaja o ispitivanju vodonepropusnosti kao i uvida na licu mjesta zaključeno je da treba sanirati navedene dionice i prateće objekte sustava odvodnje sukladno odabranoj metodi sanacije.

Postoji više metoda sanacija cjevovoda tehnologijama bez iskapanja koje sve daju dobre i pouzdane rezultate sanacije cjevovoda, no postoje razlike u trajanju samog postupka izvođenja radova zbog tehnologije primjene obloge cijevi, tzv. "čarape". 

Provedbi radova prethodi, prema potrebi u dogovoru s investitorom, osiguranje mimovoda („bypasiranje“), ukoliko postoji zahtjev neprekidnosti radnog procesa sustava na kojem se izvode radovi. Prije početka primjene CIPP razmatrana dionica u sanaciji treba biti očišćena od svih nečistoća, nanosa i ostalih prepreka koje su rezultat ispiranja površina za vrijeme kišnih razdoblja. Za čišćenje se koriste odgovarajući alati i strojevi kao što su strojevi za hidrodinamičko visokotlačno pranje vodom, rotirajuće mlaznice sa lancima i sl. uklanjanje prepreka robotskom frezom i glodalicom.
Neposredno prije početka sanacije potrebno je provesti i CCTV inspekciju kako bi se utvrdilo stvarno stanje dionice u sanaciji u neposrednom trenutku sanacije obzirom da je sustav u kontinuiranoj funkciji i "trošenju".
CIPP metoda

Linearna sanacija kompletnog cjevovoda CIPP cijevnim sustavom kroz postojeća revizijska okna formiranjem nove cijevi u postojećoj. Ova metoda obnove kanalizacijskih cjevovoda bez iskopa, podrazumijeva sanaciju postojeće cijevi ugradnjom fleksibilne cijevi koja se oblikuje po cjevovodu primjenom odabrane metode otvrdnjavanja koje mogu biti para, topla voda ili uv. Smola se polimerizira korištenjem specijalno dizajnirane jedinice za proizvodnju i kontrolu tople vode pod hidrostatičkim tlakom ili tlakom pare unutar cijevi. Instalirana cijev mora biti neprekinuta između dvaju revizijskih okana, bez spojeva, i pričvršćena uz postojeću cijev bez mogućnosti pomicanja. Struktura UV-linera predstavlja strukturu više tkanja staklenih vlakana, koja su utkana i integrirana u polimerizirajuću smolu, u više redova i različitih orijentacija otpornih na koroziju i kemijske agense. Polimerizacija UV-linera provodi se UV lampama prolaskom istih kroz cijev na specijaliziranom vozilu. U prvom koraku postavlja se tzv. pre-liner, odnosno zaštitna folija koja predstavlja zaštitu na koju se tada postavlja sam UV-liner te potom napuhuje zrakom kako bi kroz njega mogao proći UV svjetlosni vlak koji sa ultraljubičastim svjetlom otvrdnjava liner. Nakon okončanja tog postupka potrebno je osloboditi, ukoliko postoje, lateralne priključke na cijev dionice u sanaciji i potom je cijev spremna za upotrebu.

Nakon provedene linijske sanacije (CIPP) na dionicama između revizijskih okana potrebno je provesti završnu sanaciju za trajno osiguranje nepropusnosti spojeva cijev/okno što se može izvesti plastifikacijom okana staklom ojačanim platnom prethodno natopljenim u silikatnu smolu ili trajno elastičnim poliuretanskim kitom. U konačnici je potrebno provesti postupak ispitivanja vodonepropusnosti kako bi se utvrdilo da je dionica ispravno sanirana te CCTV inspekciju sa pratećim izvještajem.
Packer metoda

Parcijalna sanacija cjevovoda na mjestima točkastih oštećenja ili pukotina tijekom provedbe sanacije stentom. Metoda se sastoji od ugrađivanja "stenta" dužine 0,5 do 1 m na lokaciji oštećenja. Materijal za sanaciju se sastoji od platna staklenih vlakna impregniranog specijalnim silikatnim ili epoxy smolama. U konačnici je potrebno provesti postupak ispitivanja vodonepropusnosti kako bi se utvrdilo da je dionica ispravno sanirana te CCTV inspekciju sa pratećim izvještajem.

7. Opis sanacije betonskih okana bez iskopa

Betonska okna će se sanirati na načina da je potrebno čitavo okno očistiti te veća oštećenja pokrpati reparaturnim mortom. Na kraju slijedi premazivanje okna vodonepropusnim premazima kako bi se postigla potrebna vodonepropusnost okna. Provedbi radova prethodi, prema potrebi u dogovoru s investitorom, osiguranje mimovoda („bypasiranje“), ukoliko postoji zahtjev neprekidnosti radnog procesa) sustava na kojem se izvode radovi. Također, prije provedbe sanacije na dijelu okana i cjevovoda potrebno je ukloniti talog koji je se nakupio od procjednih voda iz drenaže. Sanacija okna u punoj visini okna uključivo i kinetu.

8. Opis sanacije plastičnih okana bez iskopa

Plastična tipska revizijska okna za koje je utvrđena potreba sanacije strukturirane su kinete i segmentnog tijela. Takve karakteristike okna nalažu kako je iznimno zahtjevno utvrditi mjesto vodopropusnosti sa ili bez vidljivih oštećenja tijela i spojeva okna. Uvažavajući navedeno i činjenicu kako se u sklopu COKP Vrgorac 3 plastična okna sa potrebom sanacije nalaze u asfaltiranoj prometnoj površini, predlaže se sanacija ponovnim varenjem svih spojeva okno-cijev, spojeva segmenata okna (kineta, tijelo i završni konus) i svih ostalih vidljivih oštećenja sa brtvenim materijalom sa unutrašnje stjenke okna.
9. Odnos prema postojećim podzemnim instalacijama
Na području predmetnog sustava unutarnje odvodnje postoji izvedena podzemna vodovodna, elektro i tk infrastruktura. Obzirom da je kompletna sanacija internog sustava odvodnje predviđena neinvazivnim metodama bez iskapanja smatra se da ne bi trebalo doći do oštećenja, a uslijed toga zaštite postojećih podzemnih instalacija. Međutim u svrhu krajnje zaštite istih prije pročetka izvođenja radova osigurati nadzor nadležnog tijela ili institucije. 

10. Ispitivanje vodonepropusnosti i CCTV inspekcija nakon izvršene sanacije

Saniranu odvodnju zajedno s revizijskim oknima ispitati na tečenje i vodonepropusnost (postupak „V“ prema HRN EN1610) tlakom 50 kPa (0,5 bara). Ispitni tlak držati minimalno 30 min ili tako dugo dok se ne pregledaju svi spojevi. Tlak se mora održati unutar 1 kPa ispitnog tlaka. Uz ovaj uvjet potrebno je mjeriti i dodavanje vode za vrijeme ispitivanja. Maksimalna količina dodane vode za cjevovode je 0,15 l/m2 omočene unutarnje površine, za cjevovode uključujući i okna je 0,20 l/m2, dok je samo za okna 0,40 l/m2. O provedbi ispitivanja sastavlja se zapisnik.
Nakon završetka sanacije odvodnje i ispitivanja vodonepropusnosti izvršiti video (CCTV) inspekciju stanja sanirane interne odvodnje COKP Vrgorac.

11. Održavanje instalacije i postupanje s otpadom
Kanalizacijsku instalaciju potrebno je konstantno čistiti kako bi ista bila u operativno ispravnom stanju.

Silaz u objekte interne odvodnje dozvoljen je samo pod kontrolom ovlaštene osobe, a prije ulaza u kanalizacijska okna, separatore ili uređaj za biološko pročišćavanje isti se moraju odzračiti ventilatorima, u trajanju od najmanje 15 min, a po potrebi i dulje. Nakon odzračivanja atmosferu u separatorima, uređaju za biološko pročišćavanje i oknima treba ispitati eksplozimetrom i detektorom otrovnih i štetnih plinova.

Sve osobe koje ulaze u ovakve objekte moraju biti propisno zaštićene, tj., moraju imati zaštitnu odjeću, čizme, zaštitne rukavice i zaštitnu kacigu. Osobe, kada ulaze u ove objekte, moraju biti vezane konopcem kako bi se u slučaju nezgode mogle izvući.

Nakon završenog rada radnici se moraju oprati, a zaštitna odjeća očistiti, oprati i dezinficirati.

Za prikupljanje i nastavnu dispoziciju mulja iz uređaj za biološko pročišćavanje, taloga iz kanala, te taloga i masnoća i ulja iz separatora treba angažirati ovlaštenu službu, koja je dužna zbrinuti prikupljeni otpad u skladu sa zakonskom regulativom. Za provedbu ovih radova treba sklopiti odgovarajuće ugovore s navedenom službom na duži vremenski period.

12. Temeljni i drugi zahtjevi za građevinu, te projektirani vijek uporabe
MEHANIČKA OTPORNOST I STABILNOST

Kompletna odvodnja je projektirana tako da tijekom građenja i uporabe predvidiva djelovanja ne prouzroče: rušenje građevina ili njezinih dijelova, deformacije cjevovoda nedopuštenog stupnja, oštećenja građevnog sklopa ili opreme zbog deformacije nosive konstrukcije, nesrazmjerno velika oštećenja u odnosu na uzrok zbog kojih su nastala.

HIGIJENA, ZDRAVLJE I ZAŠTITA OKOLIŠA 

Odvodnja je projektirana i treba biti izgrađena tako da ne ugrožava higijenu i zdravlje ljudi , radni i životni okoliš posebice zbog oslobađanja opasnih plinova, para i drugih štetnih tvari (onečišćenja zraka i sl.), opasnih zračenja, onečišćenja voda i tla, neodgovarajućeg odvođenja otpadnih voda, sakupljanju vlage u dijelovima građevina ili na površini.

SIGURNOST U KORIŠTENJU

Kompletna odvodnja je projektirana i treba biti izgrađena tako da se tijekom njezine uporabe izbjegnu moguće ozljede korisnika građevine koje mogu nastati od poskliznuća, pada, opeklina, električnog udara i eksplozije. 
ZAŠTITA OD BUKE

Odvodnja je projektirana i treba biti izgrađena na način da zvuk što ga zamjećuju osobe koje borave u okolnim građevinama ili njezinoj blizini bude na takvoj razini da ne ugrožava zdravlje te da osigurava noćni mir i zadovoljavajuće uvjete za odmor i rad.

PROJEKTIRANI VIJEK UPORABE

Predviđeni vijek uporabe odvodnje je 50 godina (okna i cjevovodi) vodeći računa o održavanju svih ugrađenih materijala.

Svu ugrađenu opremu potrebno je redovno servisirati i održavati, a vijek trajanja je prema priloženim atestima 

Sve ono što eventualno nije definirano ovim tehničkim opisom mora se izvesti u skladu sa programom kontrole i osiguranja kvalitete, posebnim tehničkim uvjetima, zakonskim propisima i pravilima tehničke prakse.
13. Regulacija prometa
Kako se radi o sanaciji interne odvodnje u okviru COKP Vrgorac ne očekuje se utjecaj na redovito odvijanje prometa autoceste A1. U tom smislu nema propisanih uvjeta regulacije prometa.
2. PROGRAM KONTROLE I OSIGURANJA KVALITETE
Općenito

Primjena općih tehničkih uvjeta 

Ovi tehnički uvjeti i program kontrole kvalitete (u daljnjem tekstu Tehnički uvjeti) sadrže tehničke uvjete izvođenja radova, tehnologiju izvođenja, način ocjenjivanja kvalitete. Tehnički uvjeti vrijede za ugovorene radove i za radove koji se naknadno odrede na gradilištu, a koji su neophodni za potpuno dovršenje predmetne građevine.

Svi sudionici u građenju (investitor, izvođač i dr.) dužni su se pridržavati odredbi navedenih zakona.

Investitor je dužan:

a) Projektiranje, građenje i nadzor povjeriti osobama ovlaštenim za obavljanje tih djelatnosti

b) Prije gradnje ishoditi potvrdu glavnog projekta

c) Osigurati stručni nadzor nad građenjem

d) Po završetku gradnje poduzeti potrebne radnje za obavljanje tehničkog pregleda i ishođenje uporabne dozvole

e) Pridržavati se ostalih obveza po navedenim zakonima

Izvođač je dužan:

a) Graditi u skladu sa izvedbenim projektom, potvrdom glavnog projekta, i drugim dokumentima koji su njoj prethodili, te s projektima na osnovi kojih je izdana potvrda glavnog projekta

b) Radove izvoditi na način da se zadovolje svojstva u smislu pouzdanosti, mehaničke otpornosti i stabilnosti, sigurnosti u slučaju  požara, zaštite zdravlja ljudi, zaštite korisnika od povreda, zaštite od buke i vibracija, toplinske zaštite i uštede energije, zaštite od korozije, te ostala funkcionalna i zaštitna svojstva.

c) Ugrađivati materijale, opremu i proizvode predviđene projektom, provjerene u praksi, a čija je kvaliteta dokazana certifikatima sukladno propisima i normama.

d) Osigurati dokaze o kvaliteti radova i ugrađenih proizvoda i opreme 

Dokumentacija:

Da bi se osigurao ispravan tijek i kvaliteta građenja, Izvođač mora na gradilištu posjedovati odgovarajuću dokumentaciju za građenje i pridržavati se nje kako slijedi:

a) Izvedbenu dokumentaciju

b) Potvrdu glavnog projekta i dokumentaciju koja je njoj prethodila (suglasnosti)

c) Uredno vođen građevinski dnevnik i građevinsku knjigu

d) Rješenja o imenovanju odgovornih osoba

e) Elaborat organizacije gradilišta sa mjerama zaštite na radu i zaštite od požara.

f) Zapisnik o iskolčenju objekta i način osiguranja stalnih točaka iskolčenja

g) Dokumentaciju o kvaliteti radova i ugrađenog materijala i opreme (izjava o sukladnosti i potvrda o sukladnosti svih ugrađenih materijala) a naročito:

h) Ateste kvalitete ugrađenih materijala i opreme.

i) Program ispitivanja kvalitete ugrađenog betona i Izvještaje o ispitivanju betona od strane ovlaštene institucije.

j) Izvještaje o svim ostalim ispitivanjima koja su provedena po nalogu nadzornog inženjera ili bez njegovog naloga a koja su potrebna radi dokazivanja kvalitete izvedenih radova i ugrađenih materijala.

Kontrolna ispitivanja:

· Kontrolna ispitivanja provodi nadzorni organ, a za konačnu ocjenu kvalitete materijala i radova mjerodavni su rezultati kontrolnog ispitivanja. Kontrolna ispitivanja obavljaju se u tijeku izvedbe radova po vrsti, obujmu i vremenu, kako to nalažu zakonski propisi i tehnička regulativa.

· Ukoliko rezultati kontrolnih ispitivanja pokažu da kvaliteta upotrjebljenih materijala i izvedenih radova ne odgovara zahtijevanim uvjetima, nadzorni organ je dužan izdati nalog izvođaču da nekvalitetan materijal zamjeni kvalitetnim i radove dovede u ispravno stanje.

Standardi:

Nabavu opreme i materijala izvođač mora usuglasiti sa ovim specifikacijama i važećim standardima:

· HRN (i privremeno preuzeti JUS)

· HRN EN (Hrvatske norme – preuzete europske norme)

· Ukoliko neki radovi nisu obuhvaćeni ovim standardima, mjerodavni će biti:

· Međunarodne Organizacije za Standardizaciju ISO

· Njemačke Industrijske Organizacije DIN

Troškovnik (Iskaz procijenjenih troškova gradnje):

Svaka stavka troškovnika obuhvaća cijenu svog rada, materijala i ako drugačije nije specificirano uključuje transport, utovar i istovar, kao i uskladištenje i zaštitu materijala.

Obračun radova i količina vrši se na temelju građevinske knjige ovjerene od nadzornog inženjera.

Za slučaj da je potrebno neke građevine mijenjati u toku izvođenja radova u donošenju odluke, ukoliko je ona značajna, treba sudjelovati projektant. Takove odluke se unose u građevinske knjige.

Sve radove treba izvesti prema tehničkom opisu i troškovniku.

U cijenu koštanja uračunata su, osim gore navedenog i sva zakonska davanja, socijalno osiguranje i sl., pa se na pogođenu cijenu stavke ne može tražiti nikakva daljnja odšteta osim pogođene cijene.

1. Pripremni radovi

Uspostava by-passa kanalizacije

By-pass kanalizacije neophodan je i podrazumijeva uspostavu i održavanje obilaznog toka kanalizacije za vrijeme CCTV video inspekcije, sanacije cjevovoda i revizionih okana, te ispitivanja nepropusnosti. Uspostava se sastoji od pripremnih radova koji podrazumijevaju postavljanje specijalno dizajniranih čepova za zaustavljanje toka kanalizacije uzvodno od sanacijskih radova, postavljanja pumpi i cjevovoda u dovoljnoj količini i dužini.

Održavanje by-passa podrazumijeva osiguranje sigurnog i nesmetanog rada kanalizacijskog sustava, zaštitu i sigurnost da ne dođe do prelijevanja sadržaja iz kanalizacije, automatski ili poluautomatski rad i angažman navedene opreme uz stalni nadzor dovoljno operatera.

Za svaku poziciju sanacijskih radova u revizionom oknu ili cjevovodu uspostavlja se i održava bypass za cijelo vrijeme izvođenja radova 0-24 sata odnosno do završetka radova na toj dionici.

Visokotlačno hidrodinamičko čišćenje kanalizacijskog kolektora

Prije instalacije iz cijevi moraju biti uklonjene sve nečistoće, naslage i prepreke. Čišćenje se vrši kombiniranim strojevima za hidrodinamičko visokotlačno vodeno pranje sa reciklažom vode. Za uklanjanje korijenja koje prodire u cijevi potrebno je koristiti rotirajuće mlaznice s lancima i sl. Naslage i prepreke kao npr. naslage betona i kamenca na spojevima cijevi, odlomljenih dijelova cijevi, dijelova priključaka koji strše u cijev, ostaci građevinskih čelika od armatura, potrebno je ukloniti pomoću specijalnog robot rezača što osigurava uklanjanje svih površinskih nečistoća i nanesenih slojeva.

Čistoća i prohodnost cjevovoda prije sanacije CIPP metodom provjerava se CCTV inspekcijom. CCTV inspekciju prije instalacije treba izvoditi osposobljeno osoblje s iskustvom u lociranju lomova, naslaga i priključaka kao i svih nedostataka koji mogu spriječiti pravilnu instalaciju. Oprema za izvođenje CCTV inspekcije mora biti u „S“ izvedbi.

2.  Sanacija kanalizacije metodama bez iskopa
Obnavljanje kanalizacije CIPP metodom izvodi se prema hrvatskoj normi HRN EN ISO 11296-4:2018 Plastični cijevni sustavi za obnavljanje podzemnih netlačnih mreža za odvodnju i kanalizaciju - 4.dio: Obnavljanje nanošenjem strukturiranih duromernih slojeva na terenu i kemijske otpornosti da budu primjenjivi na sustav kanalizacije.

Svi radovi se moraju izvesti prema općim uputama i opisu troškovnika, te prema nacrtima i uputama projektanata i nadzornog inženjera. Jedinične cijene pojedinih stavaka i nabave moraju sadržavati sve naknade za obavljeni rad, kao dostavu na gradilište i ugradnju, uključujući horizontalni i vertikalni prijenos.

U jediničnim cijenama su sadržani i svi sporedni radovi kao na primjer:

izmjera potrebna za obračun, sav potreban alat, troškovi ispitivanja materijala, ali samo u slučaju ako je dokazano da izvođač instalacija nije upotrijebio odgovarajući materijal, odstranjivanje svih otpadaka i smeća iz mjesta provedbe radova, popravke šteta počinjenih nepažnjom na tuđim i vlastitim radovima.

Građevinsko poduzeće dužno je dati izvoditelju radova na upotrebu skelu, ako to narav posla zahtjeva, a odšteta za tu upotrebu uračunata je u građevinskim radovima.

Poduzeće se također mora brinuti da se sav ugrađeni materijal zaštiti od oštećenja.

Projektiranje i izvedba hidroinstalacija mora zadovoljavati slijedeće standarde:

Instalacije kanalizacije:

- polaganje i ispitivanje - HRN EN 1610

- opći zahtjevi za dijelove - HRN EN 476

- odvodi i kanalizacijski sustavi izvan zgrada - HRN EN 752

- odvodnja - HRN EN 13508

- separatori - HRN EN 858

- statički proračun cjevovoda - HRN EN 1295

- čišćenje odvodnje - HRN EN 14654

M a t e r i j a l i

„CIPP“ cijev se sastoji od jednog ili više slojeva upijajućeg ne-tkanog filca i konstruirana je tako da podnese instalacijske tlakove, da ima dovoljnu čvrstoću da premosti dio cjevovoda koji nedostaje i da se rastegne kod neispravnih dionica cjevovoda.

Impregnirana cijev treba imati relativno jednoličnu debljinu, koja će, kad je stlačena na instalacijskim tlakovima, biti jednaka ili će premašiti proračunatu minimalnu projektnu debljinu. Cijev treba biti proizvedena u takvoj veličini da, kad je montirana, čvrsto priliježe uz unutrašnji obujam i duljinu originalnog cjevovoda.

Cijev treba biti homogena po čitavoj debljini stjenke i ne smije sadržavati nikakve posredne ili hermetizirane elastomerne slojeve. U cijevi ne smije biti niti jedan materijal, koji može uzrokovati stvaranje slojeva u otvrdnutoj cijevi. Ne smiju se primijetiti nikakvi suhi ili nezasićeni slojevi. 

Impregnacija smolom – količina smole, koja se koristi za impregnaciju cijevi, treba biti dovoljna da se ispuni prostor zračnih praznina u cijevi uzimajući u obzir skupljanje pri polimerizaciji i gubitak smole za vrijeme instaliranja kroz napukline i nepravilnosti u stjenkama originalne cijevi. Impregnacije se mora vršiti procesom tzv. vakuum impregnacije. Tijekom vakuum impregnacije, točka vakuuma ne smije biti dalje od 7 m od točke početnog ubacivanja smole. 

Nakon što je uspostavljen vakuum u CIPP cijevi, točka vakuuma ne smije biti dalje od 20 m od ulaznog brida smole. Ulazni brid partije smole mora biti što je bliže moguće okomici na uzdužnu os cijevi. Sustav kalibriranih valjaka treba se koristiti da bi se podjednako rasporedila smola po cijevi. Rezin – Sustav rezina mora biti poliester, koji uključuje sve potrebne katalizatore, inicijatore ili elemente učvršćivanja, koji kad se stvrdnu unutar cijevi stvaraju kombinaciju koja zadovoljava

sve zahtjeve za fizikalna svojstva iz HRN EN ISO 11296-4:2018.

Prije početka rada, materijal se treba pregledati. On mora odgovarati prema veličini i kvaliteti postojećim standardima, a u koliko ih nema, trgovačkim uzancama i propisima.

Cijevi trebaju biti ravne, izvana i iznutra potpuno okrugle.

Cijevi trebaju biti glatke, bez ljusaka, naprslina ili mjehura.

Instalacije kanalizacije:

- PEHD cijevi EN 1401 i EN 13476

Razno:

- poklopci za okna - HRN EN124

- zaštita od korozije prevlakama - HRN C.T7.105

- zaštita od korozije premazivanjem - HRN C.T7.300

- kišne rešetke - HRN M.J6.250

Ugradnja CIPP cijevi

Dostava impregnirane cijevi na mjesto instalacije vrši se mobilnom jedinicom za hlađenje kojom se osigurava održavanje nepromijenjenih uvjeta u vremenu od impregnacije do instalacije, kao garancija uspješnosti ukupnog posla instalacije cjevovoda.

Impregnirana cijev se postavlja u cjevovod koristeći metodu inverzije. Instalacija inverzijom izvodi se pomoću specijalne instalacijske CHIP jedinice ili tornja i specijalnih instalacijskih prstena i naprava. Kontrola postupka instalacije vrši se CCTV inspekcijskom opremom u „S“ izvedbi. Specijalni mjerači temperature trebaju biti postavljeni između stare cijevi i izvrnutog položaja impregnirane cijevi da bi pratili temperature za vrijeme postupka sanacije i procesa polimerizacije.

Polimerizacija se postiže korištenjem specijalno dizajnirane jedinice za proizvodnju i kontrolu vruće vode pod hidrostatičkim tlakom ili parnim tlakom u skladu s planom polimerizacije, koji preporuča proizvođač rezina. Nakon sanacije CIPP metodom lateralni priključci se otvaraju specijalnim robotom za te namjene.

3. Zidarski radovi

Kod izvedbe zidarskih radova imaju se u svemu primjenjivati postojeći propisi i standardi prema Tehničkom propisu za građevinske konstrukcije (NN 17/17,75/20)

Mort za zidanje i žbukanje mora biti marke predviđene stavkom troškovnika.

Materijali moraju zadovoljiti:

Norme za zidne elemente
HRN EN 771

Voda
HRN EN 1008

pijesak
HRN EN 13139

cement
HRN EN 413 i HRN EN 197

vapno
HRN EN 459

dodaci
HRN EN 934 i HRN EN 998

Pijesak mora biti čist, bez organskih primjesa. Aditivi za mort mogu se upotrebljavati samo prema odobrenju službenih osoba i uputama proizvođača.
4. Betonski i armirano-betonski radovi
Kod izvedbe betonskih i armirano-betonskih radova moraju se primjenjivati Tehnički propisi za građevinske konstrukcije (NN 17/17, 75/20) i ovi tehnički uvjeti. Beton se ugrađuje u betonsku konstrukciju prema projektu, normi HRN EN 13670-1, normama na koje ta norma upućuje.

Sastavni materijali od kojih se beton proizvodi ili koji mu se pri proizvodnji dodaju, moraju ispunjavati zahtjeve normi na koje upućuje norma HRN EN 206-1 i zahtjeve prema prilozima Tehničkih propisa za betonske konstrukcije.

Tehnička svojstva i drugi zahtjevi, te potvrđivanje sukladnosti cementa, određuje se odnosno provodi, ovisno o vrsti cementa, prema Tehničkom propisu za cement za betonske konstrukcije ("Narodne novine" br. 64/05 I 74/06), odredbama Tehničkog propisa za građevinske konstrukcije (NN 17/17, 75/20), te u skladu s odredbama posebnih propisa i normi HRN EN 197.

Agregat mora biti propisanog granulometrijskog sastava dovoljno čvrst i postojan te ne smije sadržavati organskih sastojaka niti drugih primjesa štetnih za beton i armaturu. Mora zadovoljiti HRN EN 12620.

Voda mora odgovarati HRN EN 1008. Za spravljanje betona mogu se upotrebljavati dodaci koji moraju ispunjavati opće i posebne zahtjeve bitne za svojstva betona i ovisno o vrsti kemijskog dodatka moraju biti specificirana prema normama HRN EN 934, normama na koje te norme upućuju i odredbama Tehničkih propisa za građevinske konstrukcije.

Izvođač se mora strogo pridržavati razreda tlačne čvrstoće betona prema normi HRN EN 206-1 određenim za pojedine konstrukcije.

Sastav betona, granulacija agregata, vrsta betonskog čelika za armature, savijanje i postava armature, priprema i transport betonske smjese te kontrola ugrađenog materijala mora u svemu odgovarati odredbama svih važećih pravilnika i zakona.

Za pripremanje betona smije se upotrebljavati samo agregat za koji je atestom stručne organizacije, registrirane za takovu djelatnost, potvrđeno da ima svojstva koja propisuje navedeni pravilnik. Takav atest ne smije biti stariji od šest mjeseci.

Za pripremanje betona mora se upotrijebiti cement koji ispunjava uvjete što ih predviđa odgovarajući standard za portland cement.

Izvođač radova mora prije upotrebe cementa provjeriti standardnu konzistenciju, vrijeme vezivanja i postojanost obujma cementa i to svakog dana dok se izvode betonski radovi.

U tehničkoj dokumentaciji kojom se dokazuje kvaliteta izvršenih radova izvođač mora imati ateste o upotrijebljenom cementu.

Sukladno Tehničkim propisima za građevinske konstrukcije ovim projektom predviđa se upotreba rebrastog i mrežastog čelika oznake B500-A. Armatura mora odgovarati HRN EN 10080. Savijanje točno po nacrtu savijanja. Ostatke komada željeza i željeza nejednolične debljine zabranjeno je ugrađivati.

Prije ugradnje armature provode se odgovarajuće nadzorne radnje određene normom HRN ENV 13670-1, te druge kontrolne radnje određene prilogom Tehničkih propisa za betonske konstrukcije.
5. Mjerenja i obračun

Izmjera i obračun vršiti će se prema «Prosječnim normama u građevinarstvu», odnosno prema stavkama troškovnika.

6. Režijski radovi

Eventualno izvršenje režijskih radova vršiti će se na temelju stvarno utrošenog vremena i materijala odobrenog i potpisanog od nadzornog inženjera uz dodatak odobrenih postotaka, a u ime zarade, svih poreza i socijalnog davanja.

3. POSEBNI TEHNIČKI UVJETI
NAČIN ZBRINJAVANJA OTPADA I SANACIJA OKOLIŠA

Radi izbjegavanja rizika i opasnosti po okoliš prilikom projektiranja su primijenjene sve mjere zaštite okoliša. Iste će biti primijenjene i pri izvođenju, vodeći računa o racionalnom korištenju prirodnih izvora i energije. Pri izvođenju zahvata treba nastojati koristiti isprobana dobra iskustva i upotrebljavati raspoložive proizvode, opremu, uređaje i primjenjivati proizvodne postupke najpovoljnije za okoliš. Kod organizacije gradilišta za deponiranje građevinskog materijala i otpadnog materijala, te manipulativne površine za strojeve i radnike koristiti će se u svim mogućim slučajevima prostor građevinske parcele. Ako to nije moguće onda će se prije početka radova u dogovoru s lokalnim vlastima odrediti mjesto odlaganja viška materijala iz iskopa. Prostor na kojemu će se odvijati proces građenja potrebno je ograditi zaštitnom ogradom visine dva metra i pravilno označiti. Zemlju i ostale materijala za izvođenje zahvata u prostoru uzimati će se prvenstveno sa ostalih dijelova predviđene trase. Ograničiti će se kretanje teške mehanizacije prilikom izvođenja zahvata u prostoru, kako bi površina devastirana radovima bila što manja, odnosno koristiti će se postojeća mreža puteva koju će se po završetku radova sanirati.
Predmetni zahvat izvesti će se na način da se spriječe svi mogući negativni utjecaji na okoliš (tlo, vodu, zrak, šume) a sve u skladu s propisanim mjerama zaštite okoliša i u skladu s programom praćenja stanja okoliša. Propisane mjere zaštite okoliša i program praćenja stanja okoliša, moraju se provoditi i uvažavati tijekom izgradnje i tijekom korištenja. Tijekom korištenja i uporabe predmetnih građevina, svi negativni utjecaji na tlo, vodu, zrak i okoliš općenito, trebaju biti spriječeni. Predmetni zahvat mora biti u skladu sa smjernicama i kriterijima važećeg prostornog plana za to područje.

Svi objekti na kanalizaciji (revizijska okna, slivnici i linijske rešetke) moraju biti izvedeni iz vodonepropusnih materijala kako bi se na taj način spriječilo svako onečišćenje površinskih i podzemnih voda te okoliša uopće. Radi zaštite okoliša cijela odvodnja će se izvesti potpuno vodonepropusna.
Za vrijeme uporabe i korištenja COKP Vrgorac, sav otpad mora se skladištiti odvojeno po svojstvu, vrsti  i agregatnom stanju. Kontejneri za razne vrste otpada, te kompletan prostor COKP-a moraju se redovito održavati i čistiti. Na kraju svakog radnog dana prostor COKP mora se pregledati i moraju se sakupiti i ukloniti svi eventualni ostaci otpada. Kompletan prostor treba održavati čistim i urednim uz propisanu primjenu deratizacije i dezinsekcije, a sve u cilju sprječavanja skupljanja štetočina. Izvođač radova je dužan, nakon završetka radova, gradilište i okoliš dovesti u stanje uređenosti najkasnije u roku od mjesec dana od dana završetka radova.

Po završetku radova, sve površine koje se oštete tijekom gradnje, potrebno je sanirati i dovesti u prvobitno stanje. Sve zemljane i druge površine terena koje su na bilo koji način degradirane otpadnim materijalom kao posljedicom izvođenja radova, izvođač radova je dužan dovesti u stanje urednosti. Ako građenje traje duže od jedne sezone ili se pojedine dionice okoliša u potpunosti završe, potrebno je sav okoliš na potezu gdje su radovi završeni i očistiti.
Sve oštećene površine i instalacije susjednih građevina potrebno je dovesti u prvobitno stanje.

Ostatke materijala, nakon gradnje, izvođač radova mora odvesti na deponiju, odnosno dužan je ukloniti ih.

[image: image16.wmf]_1238482696.doc
[image: image1.png]






